stanford-oval/wikipedia huggingface dataset:
Outlaw Recordz
Historia

Death Rowsta lähdön jälkeen E.D.I., K.Kastro, Napoleon ja Young Noble perustivat oman levy-yhtiön Gary Tylerin kanssa. He tekivät Bayside Entertainmentin kanssa jakosopimuksen vuonna 1999. 7. marraskuuta 2000 Outlaw Records julkaisi ensimmäisen albumin, Outlawzin Ride Wit Us or Collide Wit Us LP:n, joka nousi sijalle 95 Billboard top-200 listalla.
Diskografia

Tha Outlawz - Ride Wit Us or Collide Wit Us (2000)
Jerzey Mob - Mix Tape, Vol. 1 (2001)
Tha Outlawz - Novakane (2001)
Hellraza - Hell Razed Us (2002)
Tha Outlawz - Neva Surrenda (2002)
K.Kastro & E.D.I. - Blood Brothers (2002)
Young Noble - Noble Justice (2002)
Nutt-So - The Movie (2002)
Law-n-Orda - Ground Zero (2002)
Tha Outlawz - Worldwide (2002)
Aiheesta muualla

Outlaw Records Disgocs.com sivulla
Old Streetin asema

Old Streetin asema on rautatie- ja metroasema Islingtonissa Lontoon Cityn pohjoispuolella Yhdistyneessä kuningaskunnassa. Asema on kokonaan maanalainen ja sijaitsee Lontoon matkakortin maksualueella 1.
Metro

Old Streetin metroasema on Lontoon metron Northern Linella Moorgaten ja Angelin asemien välillä. Asema on avattu alun perin osana City and South London Railwayta vuonna 1901.
Rautatieasema

Old Streetin rautatieasema on First Capital Connectin liikennöimällä Northern City Line -rataosalla Moorgaten ja Essex Roadin asemien välillä. Northern City Linen laiturit on rakennettu vuonna 1904.
Metron laiturialue
First Capital Connectin asemalaituri
Aseman lippuhalli
Aiheesta muualla

Old Streetin asema National Railin sivuilla (englanniksi)
Old Streetin asema Lontoon liikennelaitoksen sivuilla (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Angelin metroasema ▷ Edgwaren metroasema (en) / Mill Hill Eastin metroasema (en) / High Barnetin metroasema (en) |  |  Northern Line |  | Moorgaten asema ▷ Mordenin metroasema (en) |
muokkaa wikidataa
Paramaribon piiri

Paramaribon piiri Surinamessa
Paramaribo on yksi Surinamen kymmenestä piiristä. Piiri koostuu maan pääkaupunki Paramaribosta ja sen lähialueista. Vuoden 2012 väestönlaskennassa alueella oli 240 924 asukasta, joka on lähes puolet maan väkiluvusta. Piirin pinta-ala on 183 neliökilometriä ja piiri on maan pinta-alaltaan pienin.
Hallinnollinen jako

Paramaribon piiri on jaettu 12 kuntaa vastaavaan alueeseen (holl. Ressort). Käytännössä alueet toimivat Paramaribon kaupunginosina. Alueet ovat:
| --- | --- |
 Beekhuizen  Blauwgrond  Centrum Paramaribo  Flora  Latour  Livorno :  Munder  Pontbuiten  Rainville  Tammenga  Weg naar See  Welgelegen
Osmo Monto

Osmo Ari Armas Monto (9. joulukuuta 1938 Kymi – 11. lokakuuta 2019 Rauma) oli suomalainen taidemaalari, taidegraafikko, kuvanveistäjä ja taideopettaja.
Osmo Monto opiskeli Suomen Taideakatemian koulussa (nyk. Kuvataideakatemia) vuosina 1959–1964. Kahtena viimeisenä vuotena häntä opetti Sam Vanni.
Montolla oli vuodesta 1958 lähtien yksityisnäyttelyitä, muun muassa Galerie Strindbergillä, Galerie Artekissa (1974), Wäinö Aaltosen taidemuseossa ja Lapinlahden taidemuseossa.
Hänen teoksiaan on ollut Nuorten näyttelyissä, Suomen Taiteilijain näyttelyissä ja Mäntän kuvataideviikoilla.
Monton teoksia on Amos Andersonin taidemuseon, Wäinö Aaltosen museon ja Kuopion taidemuseon kokoelmissa. Hän sai Valtion kuvataidepalkinnon vuosina 1972 ja 1983.
Monton teokset olivat 1980-1990-luvuilta lähtien uusekspressionistisia. Hän käytti veistoksissaan ja installaatioissaan materiaalina puuta, erilaisia esineitä ja romua, 1990-luvulla myös vaatteita, kuten Varkauden taidemuseossa vuonna 1996 teos Kasvokkain, jossa tangolle oli ripustettu verisiä ja räjähdyksen rikkirepimiä vaatteita, joilla oli kasvot. Monto on kertonut teoksen käsitelleen Jugoslavian sotaa. Näyttelyssä oli esillä myös installaatio Kosmos, jossa valkoisen keinutuolin päälle oli asetettu musta päällystakki, jonka selkämyksestä nousivat kasvot.
Iisalmen Malminrannan päiväkodissa on Monton teos Aamu-päivä-ilta (1984).
Hän oli Taidemaalariliiton, Kuopion kuvataiteilijat ry Ars Liberan ja Kotkan Taiteilijaseuran jäsen sekä Iisalmen seudun kuvataideseuran kunniajäsen.
Monto opetti taidetta Ylä-Savossa vuodesta 1964.
Kirjallisuutta

Kokkonen, Laura: Osmo Monto, Taidemuseo Eemil [2018]
Siltavuori, Eeva: Idän kuvat, kuvataidetta Itä-Suomesta, 1982.
Sakari Saarikoski: "Kuvataiteilijoiden Kuopio", 1982.
Anne Valkonen: Amer-Info, 1993.
Aiheesta muualla

Osmo Monto Kansallisgallerian kokoelmissa
Osmo Monto Kuvataiteilijamatrikkelissa
Taidemuseo Eemil: Osmo Monto
Oulaisten rauhanyhdistys

| Oulaisten rauhanyhdistys |
| --- | --- |
Sijainti:  Merijärventie 284 86300 Oulainen
Seurakunta:  Oulaisten rauhanyhdistys ry (SRK)
Rakentamisvuosi:  1993
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Oulaisten rauhanyhdistys on Oulaisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohella rauhanyhdistys järjestää lasten ja nuorten pyhäkouluja, päiväkerhoja, raamattuluokkia, ja nuorteniltoja. Oulaisten rauhanyhdistyksen toimitalo on rakennettu vuonna 1993.
Historia

Lestadiolainen herätys saapui Oulaisiin Merijärven suunnalta. Ensimmäiset seurat pidettiin Palokankaan talossa vuonna 1870. Vuonna 1881 lestadiolaisuus oli jo saavuttanut voimakkaimman uskonnollisen liikkeen aseman Oulaisissa. 1900-luvun alussa lestadiolaisia oli jopa kymmenesosa paikkakuntalaisista. Oulaisten rauhanyhdistys perustettiin vuonna 1912. Oma seurahuone otettiin käyttöön vuonna 1914. 1920- ja 1930-luvulla lestadiolaiset kokoontuivat ahkerasti seuroihin ja ompeluseuroihin. Ensimmäinen seurahuone tuhoutui tulipalossa 1943 ja sen tilalle rakennettiin uusi. Oulaisten rauhanyhdistyksen jäsenmäärä kasvoi voimakkaasti 1960- ja 1970-luvulla.
Peggy Dow

Peggy Dow vuonna 1952.
Peggy Dow (s. 18. maaliskuuta 1928) on yhdysvaltalainen näyttelijä.
Filmografia

Kuoleman portaat (Woman in Hiding, 1949)
Undertow (1949)
Kaappaus alamaailmassa (Shakedown, 1950)
Kaupungin nukkuessa (The Sleeping City, 1950)
Ystäväni Harvey (Harvey, 1950)
Kirkas voitto (Bright Victory, 1951)
Reunion in Reno (1951)
Haluan sinut (I Want You, 1951)
Uskomatonta, mutta totta (You Never Can Tell, 1951)
Patrick Aaltonen

| Henkilötiedot |
| --- | --- | --- | --- |
Syntymäaika: 18. maaliskuuta 1994 (ikä 30)
Syntymäpaikka: Raisio, Suomi
Pelipaikka: oikea laitapuolustaja
Pituus: 173 cm
Seura
Seura: HIFK
Pelinumero: 26
Junioriseurat
2005–2009: HJK
2010–2012: Honka
Seurat
| Vuodet | Seura | O | (M) |
| 2011–2013 | Pallohonka | 27 | (1) |
| 2012–2013 | Honka | 19 | (0) |
| 2014 | VPS | 3 | (0) |
| 2014 | HIFK Footboll | 24 | (1) |
| 2015-2016 | FC Honka | 11 | (0) |
| 2017-2019 | Gnistan | 47 | (1) |
| 2020-2022 | PK-35 | 67 | (1) |
| 2024- | MPS | 5 | (0) |
| Yhteensä | Yhteensä | 205 | (4) |
Maajoukkue
| 2009 | Suomi U15 | 4 | (1) |
| 2010 | Suomi U16 | 13 | (1) |
| 2011 | Suomi U17 | 7 | (0) |
| 2011–2012 | Suomi U18 | 16 | (1) |
| 2013 | Suomi U19 | 1 | (0) |
| 2012–2014 | Suomi U20 | 5 | (0) |
| 2015– | Suomi U21 | 5 | (1) |
 Seurajoukkueuran tilastot kattavat vain kansalliset sarjat, päivitetty 25. tammikuuta 2015.  Maajoukkueuran tilastot päivitetty 25. tammikuuta 2015.
Patrick Aaltonen (s. 18. maaliskuuta 1994 Raisio) on suomalainen jalkapalloilija, joka edustaa Veikkausliigassa pelaavaa HIFK:ta. Hänen pelipaikkansa on oikea laitapuolustaja.
Aaltonen on Helsingin Jalkapalloklubin kasvatti. Hän siirtyi vuonna 2010 B-juniorina espoolaiseen FC Honkaan, jonka reservijoukkue Pallohongassa hän pelasi ensimmäiset aikuisten ottelunsa Kakkosessa kaudella 2011. Veikkausliiga-debyyttinsä Aaltonen teki seuraavalla kaudella 29. huhtikuuta pelatussa vierasottelussa IFK Mariehamnia vastaan. Lokakuussa 2013 ilmoitettiin Hongan purkaneen yhteisymmärryksessä Aaltosen sopimuksen kesken kauden.
Poikamaajoukkueissa Aaltonen on esiintynyt jokaisessa ikäluokassa. Hän on edustanut Suomea vuosina 2009–2014 yhteensä 46 kertaa ja on tehnyt kolme maalia.
Oulaisten kirkko

| Oulaisten kirkko |
| --- | --- |

Sijainti:  Oulainen
Koordinaatit:  64°15′54″N, 024°48′20″E
Seurakunta:  Oulaisten seurakunta
Rakentamisvuosi:  1753
Suunnittelija:  Matti Honka
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkko sisältä
Oulaisten kirkko on Oulaisten seurakunnan kirkko. Kirkko on valmistunut vuonna 1753 ja sen rakennustöitä johti Matti Honka. Kirkon tapuli on vuodelta 1758. Erik Westzynthius nuorempi koristeli kirkon seinämaalauksilla vuosina 1779–1782. Vuonna 1882 kirkon rakennusmuoto muutettiin sellaiseksi kuin se on nykyään, kun kirkko sai uuden kivijalan, eteistilat ja kirkontornin vanhan salon tilalle. Kirkkoa maalattiin vuonna 1843, jolloin se sai punamultavärin. Väri korvattiin 1882 vaalealla hiekkakiven sävyisellä värillä. 1930-luvun korjauksissa seinät saivat jälleen punamultavärin. Muita korjauksia olivat ikkunoiden pyöristäminen sekä pinkopahvien pois ottaminen seinämaalausten päältä. Kirkon alttaritaulu on vuodelta 1931. Taulun on maalannut Väinö Blomstedt.
Kirkon sankarihautausmaan muistomerkin on tehnyt kuvanveistäjä Oskari Jauhiainen vuonna 1953.
Aiheesta muualla

Kuvia tai muita tiedostoja aiheesta Oulaisten kirkko Wikimedia Commonsissa
KirjastoVirma (Arkistoitu – Internet Archive)
Oulaisten kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Oulaisten seurakunta (Arkistoitu – Internet Archive)
Out Is Through

| ”Out Is Through” Alanis Morissette |
| --- | --- | --- |

Singlen tiedot
 Albumilta: So-Called Chaos
 Äänitetty : 2003
 Julkaistu: 17. elokuuta 2004
 Formaatti: CD maxi-single
 Tekijä(t): Alanis Morissette
 Tuottaja(t): Alanis Morissette John Shanks Tim Thorney
 Tyylilaji: pop rock
 Kesto: 03.50
 Levy-yhtiö: Maverick
Alanis Morissetten muut singlet
| ”Everything” 2004 | ”Out Is Through” 2004 | ”Eight Easy Steps” 2004 |
Out Is Through on kanadalaisen laulaja-lauluntekijä Alanis Morissetten kappale hänen kuudennelta (kansainvälisesti neljänneltä) studioalbumiltaan, 
So-Called Chaos. Kappale julkaistiin kesällä 2004 Yhdysvaltojen ulkopuolella. Kappaleen on tehnyt Alanis Morissette ja sen on tuottanut Alanis Morissette, John Shanks ja Tim Thorney. Kappaleesta ei onnistunut tulemaan hittiä, vaikka sitä markkinoitiin voimakkaasti Yhdysvaltojen ulkopuolella. Se pääsi Ison-Britannian listoilla parhaimmillaan sijalle 56.
Musiikkivideo

Kappaleen musiikkivideosta on kaksi eri versiota. Toisessa videossa Morissette esiintyy esiintyy bändinsä kanssa vuoden 2004 esityksessä, Ison-Britannian nuorten viikonloppuohjelmassa. Vaihtoehtoinen video kertoo fanitytöstä, joka juoksee yrittäen päästä Morissetten live-esitykseen, kunnes lopulta pääsee.
Listasijoitukset

| Lista | Sijoitus |
| --- | --- |
UK Singles Chart: 56
Swiss Singles Chart: 67
Dutch Singles Chart: 76
Käännös suomeksi
Outlaw country

| Outlaw country |
| --- | --- |
Alkuperä:  Country • rock and roll • rockabilly • honky-tonk • folk • blues
Alkuperämaa:   Yhdysvallat   (Texas, Tennessee)
Kehittymisen ajankohta:  1960-luku
Tyypillisiä soittimia:  banjo, kitara, bassokitara, rumpusetti, laulu
Kehittyneitä tyylilajeja / suuntauksia:  texas country, alternative country
Willie Nelson
Outlaw country on countrymusiikin tyylisuunta, joka oli merkittävimmillään 1960- ja 1970-luvuilla.
Historia

1960-luvulla Nashvillen countrymusiikin tuottajat halusivat levyilleen yhä suurempaa kuulijakuntaa ja siten suurempia markkinoita. Countrymusiikki oli aina Jimmie Rodgersin ja Hank Williamsin ajoista lähtien perustunut tietynlaiseen rosoisuuteen ja vapauteen. Nyt tuottajat alkoivat rajoittaa artistien musiikillisia vapauksia ja studioäänityksiin panostettiin eri tavalla. Nashville-pohjainen countrymusiikki imi yhä enemmän vaikutteita popmusiikista, kappaleissa alkoi esiintyä taustalaulantaa ja päävokalisti lauloi hyräilemällä.
Tästä syntyi outlaw country vastavetona Nashvillen muuttuneelle musiikille. Willie Nelsonin ja Waylon Jenningsin kaltaiset artistit halusivat tehdä musiikkia yhtä vapaasti kuin esimerkiksi The Beatles, The Rolling Stones ja Bob Dylan. Uusi tyyli imi vaikutteita Teksasin rock- ja folkpiireistä. Nelson ja Jennings luopuivat sliipatuista imagoistaan kasvattaen pitkän tukan ja parran. Outlaw countryn sanoituksissa käsiteltiin usein päihteitä ja niiden käyttöä.
Tunnetuimpia artisteja

Willie Nelson
Waylon Jennings
Merle Haggard
David Allan Coe
Johnny Cash
Kris Kristofferson
Suomessa

Suomessa outlaw countrysta on ottanut vaikutteita muiden muassa Freud Marx Engels & Jung ‑yhtye.
Kirjallisuutta

Nyman, Jake: ”Outlaw-country”, Rocktieto. Osa 3 N–Z, s. 40–41.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Oskari Luoto

| Oskari Luoto> Henkilötiedot |
| --- | --- |
Syntynyt: 21. toukokuuta 2002 (ikä 22) Lempäälä, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  186 cm
Paino:  82 kg
Seura
Seura:  KooKoo
Sarja:  SM-liiga
Pelinumero:  22
Pelaajaura
Pääsarjaura:  2021–
Aik. seurat:  Tappara (SML)
Oskari Luoto (s. 21. toukokuuta 2002 Lempäälä) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä.
Ura > Maajoukkueura

Luoto pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Luoto voitti pronssia. Yhteensä hän on pelannut 29 poikien maaottelua.
Pelityyli

Suomen alle 18-vuotiaiden maajoukkueen valmennusjohto luonnehti Luotoa valitessaan hänet U20 SM-sarjan helmikuun 2022 kuukauden pelaajaksi monipuoliseksi kahden suunnan hyökkääjäksi, joka pystyy tekemään tulosta, mutta on myös vahva kiekottomassa pelissä.
Muuta

Luodon isoveli Joona pelaa hyökkääjänä Ruotsin SHL-liigan HV71:ssä. Hän on aiemmin pelannut myös 23 NHL-ottelua Winnipeg Jetsissa ja Columbus Blue Jacketsissa. Veljesten isä Jari Luoto pelasi 1990-luvulla hyökkääjänä Lempäälän Kisan II-divisioonajoukkueessa.
Paseas

Paseas (m.kreik. Πασέας) voi viitata seuraaviin:
Paseas (k. 251 eaa.), Sikyonin tyranni 252–251 eaa.
Paseas (toimi n. 520–510 eaa.), attikalainen vaasimaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paseas”, voi hakea sivunnimihaulla, laajalla sivunnimihaulla tai tekstihaulla.
Osmo Mäkeläinen

Osmo Mäkeläinen
Osmo Olavi Mäkeläinen (17. huhtikuuta 1910 Sievi – 8. huhtikuuta 1995 Vantaa) oli suomalainen toimittaja ja kääntäjä.
Mäkeläisen vanhemmat olivat asemapäällikkö Alpo (Albin) Mäkeläinen ja tämän 2. puoliso, virsirunoilija Helmi Koch. Hän pääsi ylioppilaaksi 1928 ja valmistui filosofian kandidaatiksi 1934.
Mäkeläinen teki opintomatkan Pariisiin ja Madridiin 1935–1937. Hän oli Suomen matkailijayhdistyksen toimitussihteerinä 1937–1944 ja Yhtyneet Kuvalehdet Oy:n palveluksessa 1945–1963 toimien muun muassa ulkomaille suunnattujen Finlandia Pictorial- ja La Finlande illustrée -lehtien päätoimittajana. Apu-lehdessä hän työskenteli tiedetoimittajana 1963–1968 ja oli sen jälkeen syöpäjärjestöjen palveluksessa 1968–1975.
Mäkeläinen oli Suomen aikakauslehtitoimittajien yhdistyksen asiamiehenä 1947 sekä puheenjohtajana 1952–1956 ja 1964–1966. Suomen Aikakauslehdentoimittajain Liitto ry on nimittänyt hänet kunniajäsenekseen.
Mäkeläinen tunnetaan erityisesti Georges Simenonin Maigret-kirjojen suomentajana.
Harrastuksena Mäkeläisellä oli kielitiede ja kansantieteet.
Hän julkaisi etymologiaa koskevia kirjoituksia muun muassa Virittäjä-lehdessä 
ja kansantieteestä Suomen Antropologissa.
Palonen

Palonen voi tarkoittaa seuraavia:
Paikkoja

Palonen, järvi Mäntyharjussa
Palonen, järvi Utajärvellä
Suuri-Palonen–Pieni-Palonen, kaksoisjärvi Kuopiossa
Henkilöitä

Anne-Elina Palonen (s. 1962), suomalainen pikajuoksija
Eeva Palonen, nyk. Hakulinen (s. 1974), suomalainen näyttelijä
Emilia Palonen (s. 1977), suomalainen politiikantutkija
Kalle Palonen (1932–2012), suomalainen harmonikansoittaja
Kari Palonen (s. 1947), suomalainen politiikan tutkija
Matti Palonen (s. 1981), suomalainen lentopalloilija
Mika Palonen (s. 1976), suomalainen kokki ja keittiömestari
Niko Palonen (s. 1989), suomalainen jääkiekkoilija
Sinikka Palonen (s. 1948), suomalainen taidemaalari
Tuula Palonen (s. 1949), suomalainen lentopalloilija
Vesa Palonen (1943–2008), suomalainen virkamies, liikenne- ja viestintäministeriön osastopäällikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palonen”, voi hakea sivunnimihaulla, laajalla sivunnimihaulla tai tekstihaulla.
Paavalinvuoren rautatietunneli

Paavalinvuoren tunnelin pohjoinen suuaukko Orivesi-Jyväskylä-radalla Muuramessa.
Paavalinvuoren rautatietunneli on rautatietunneli Muuramessa Jyväskylän–Jämsänkosken rataosalla. Sen pituus on 768 metriä, ja se valmistui vuonna 1975.
Paul Darmanin

Paul Darmanin (6. marraskuuta 1940 Santa Venera – 25. heinäkuuta 2023 Floriana) oli Maltalta lähtöisin ollut, Keniassa toiminut roomalaiskatolinen piispa. Hänet vihittiin kapusiinien papiksi 26. maaliskuuta 1966 ja nimitettiin Garissan hiippakunnan johtoon 3. helmikuuta 1984. Piispaksi vihkiminen seurasi 3. kesäkuuta. Pääkonsekraattorina toimi Joseph Mercieca, jota avustivat John Aloysius Ward ja Biagio Vittorio Terrinoni.
Papy Djilobodji

| 0 | 1 | 2 | 3 |
| --- | --- | --- | --- |

Henkilötiedot
Koko nimi: El Hadji Papy Mison Djilobodji
Syntymäaika: 1. joulukuuta 1988
Syntymäpaikka: Kaolack, Senegal
Pelipaikka: keskuspuolustaja
Pituus: 192 senttimetriä
Paino: 82 kilogrammaa
Seura
Seura: Sunderland
Pelinumero: -
Junioriseurat
: ASC Saloum
Seurat
| Vuodet | Seura | O | (M) |
| 2009–2010 | Sénart-Moissy | 10 | (1) |
| 2010–2015 | Nantes | 171 | (9) |
| 2015–2016 | Chelsea | 0 | (0) |
| 2016 | → Werder Bremen (laina) | 0 | (0) |
| 2016– | Sunderland | 0 | (0) |
Maajoukkue
| 2013– |  Senegal | 15 | (0) |
 Seurajoukkueuran tilastot kattavat vain kansalliset sarjat, päivitetty 21. tammikuuta 2016.  Maajoukkueuran tilastot päivitetty 1. syyskuuta 2015.
El Hadji ”Papy” Mison Djilobodji (s. 1. joulukuuta 1988 Kaolack) on senegalilainen jalkapalloilija, joka edustaa Englannin valioliigan Sunderlandia. Vasenjalkainen Djilobodji on pelipaikaltaan keskuspuolustaja. Hän kuuluu myös Senegalin jalkapallomaajoukkueeseen.
Ura > Seurajoukkueura

Djilobodjin uran ensimmäinen seura oli ranskalainen Sénart-Moissy, jota hän edusti vuodet 2009–2010 tehden 10 ottelussa yhden maalin. Tammikuussa 2010 Djilobodji siirtyi Ligue 2:n FC Nantesiin. Seura nousi kauden 2012–2013 päätteeksi Ligue 1:een. Djilobodji teki pääsarjadebyyttinsä elokuussa 2013 SC Bastiaa vastaan ja avausmaalinsa saman vuoden lokakuussa Evian Thonon Gaillard FC:n verkkoon. Kaudella 2013–2014 hän pelasi 28 ottelua tehden kolme maalia ja kaudella 2014–2015 31 ottelua ilman maaleja.
Syyskuussa 2015 Djilobodji siirtyi Englannin valioliigan hallitsevaan mestarijoukkueeseen Chelsea FC:hen. Syyskaudella hän ei kuitenkaan pelannut yhdessäkään Valioliigan ottelussa, joten tammikuussa 2016 hän siirtyi lainalle Saksan Bundesliigan Werder Bremeniin.
Ura > Maajoukkueura

Djilobodji debytoi Senegalin jalkapallomaajoukkueessa elokuussa 2014 ystävyysottelussa Sambiaa vastaan. Vuoden 2015 Afrikan-mestaruuskilpailuissa hän pelasi kahdessa ottelussa.
Perhospuisto

Perhospuisto on Riihimäen Juppalassa sijaitseva vuonna 1996 perustettu perhosaiheinen puisto. Puiston tarkoituksena on mahdollistaa Suomen perhoslajien katselu vapaasti niittymäisessä maisemassa. Puiston pinta-ala on noin 2,5 hehtaaria. Yleisimmistä perhoslajeista puistossa on havaittu noin 20 eri lajia, joista näyttävimmät ovat muun muassa neitoperhonen, ohdakeperhonen ja amiraaliperhonen. Alueella on perhosten elämästä kertovia opastauluja. Puistossa on myös lasten leikkipaikka.
Puisto uudistettiin vuosina 2020–2021, jolloin puistoon lisättiin kuntoiluväline, tasapainorata, riippukeinu ja piknikpöytä. Uudistuksen yhteydessä parannettiin myös perhosten elinolosuhteita monipuolistamalla puiston kasvilajistoa. Keväällä 2022 puistoon avattiin perhosrunopolku, jonka varrelta löytyy paikallisten runoilijoiden perhosrunoja. Elokuussa 2023 puisto sai Green Flag Award-tunnustuksen, joka myönnetään hyvin hoidetuille ja hallinnoiduille viheralueille.
Paul David Sirba

Paul David Sirba (2. syyskuuta 1960 Minneapolis, Minnesota – 1. joulukuuta 2019) oli yhdysvaltalainen roomalaiskatolinen piispa. Hänet vihittiin papiksi Saint Paul and Minneapolisin arkkihiippakuntaan 31. toukokuuta 1986 ja nimitettiin Duluthin hiippakunnan johtoon 15. lokakuuta 2009. Piispaksi vihkiminen seurasi 14. joulukuuta. Pääkonsekraattorina toimi John Clayton Nienstedt, jota avustivat Peter Forsyth Christensen ja Lee Anthony Piché.
Perhostähti

Perhostähti eli IRAS 04302+2247 on tähti, jonka ympärillä on esiplanetaarinen kiekko. Tämä kohde on pimeän sumun Lynds 1536b lähellä. Kiekko näkyy selvänä tummana nauhana keskustähden valaisemaa pilven osaa vasten. Keskustähti lienee tyypillinen T Tauri -tähti, jonka säde on 2 Auringon sädettä, pintalämpötila 4 000 K ja luminositeetti noin 0,92 Auringon luminositettia.
Kiekon sisempi, planeettoja muodostava alue ulottuu 80–120 AU:n päähän. Ulompi, paksumpi alue on välillä 120–300 AU. Kiekon massa on erään mallin mukaan noin 7, korkeintaan 8 Auringon massan tuhannesosaa. Massavirta kiekkoon on kymmenesmiljoonasosa Auringon massaa. Tähti ja kiekko on melko nuori, niin sanottu luokan yksi prototähti.
Paavilainen

Paavilainen on suomalainen sukunimi:
Albert Paavilainen (1892–1943), toimittaja, kirjailija ja kääntäjä
Anna Paavilainen (s. 1983), näyttelijä
Antti Paavilainen (s. 1970), muusikko
Erik Paavilainen (1895–1954), jääkärikapteeni
Gekko Paavilainen (s. 1972), kirjailija ja parturi-kampaaja
Heikki Paavilainen (s. 1962), näyttelijä
Herman Paavilainen (1879–1964), johtaja ja sosiaaliministeri
Jalmari Paavilainen (1895–1959), jääkärimajuri
Johan Paavilainen (1894–1938), reservin luutnantti ja jääkäri
Kukka Paavilainen (s. 1976), taidemaalari
Käpy Paavilainen (s. 1947), arkkitehti
Maija Paavilainen (s. 1945), aforistikko
Marja-Leena Paavilainen (s. 1950), raviohjastaja ja -valmentaja
Matti Paavilainen (1932–2017), kirjailija
Matti Paavilainen (1874–1957), kansanedustaja (Maalaisliitto)
Mauri Paavilainen (s. 1944), jalkapalloilija
Reijo Paavilainen (s. 1946), pyhärantalainen kuvanveistäjä
Simo Paavilainen (s. 1944), arkkitehti
Toivo Paavilainen (1892–1943), jääkäri
Tuula Pihlajamaa o.s. Paavilainen, (s. 1945), päiväkodinjohtaja ja kansanedustaja
Ulla-Maija Paavilainen (s. 1955), toimittaja ja kirjailija
Valdemar Paavilainen (1912–1981), metsänhoitaja ja sotakirjailija
Viktor Paavilainen (1886–1940), toimittaja ja sosiaalidemokraattinen poliitikko
Väinö Paavilainen, (1909–1982), valtakunnansuunnitelutoimiston johtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ovi sydämeen

| Ovi sydämeen Anita Hirvonen |
| --- | --- | --- |

Studioalbumin tiedot
 Äänitetty : 1981
 Julkaistu: 1981
 Tuottaja(t): Veikko Samuli
 Tyylilaji: iskelmä
 Kesto: 40.26
 Levy-yhtiö: CBS Music
Listasijoitukset
  Suomi: 7. (elokuu 1981)
Anita Hirvosen muut julkaisut
| Villitsee mun 1977 | Ovi sydämeen 1981 | De va kukku de 1982 |
Ovi sydämeen on Anita Hirvosen studioalbumi vuodelta 1981. Albumi on myynyt kultalevyn oikeuttavan määrän.
Kappaleet

A-puoli
Et usko kuinka koskeekaan – 3.42
Rantareggae – 3.22
Ovi sydämeeni auki on – 4.01
Ei seikkailuun – 2.45
Mummolleni – 3.25
Jos tuuli käy – 2.58
B-puoli
Lavarääkki laulaja – 4.30
Aamuseitsemään – 3.04
Mieletön fiilis – 3.57
Usko puolet mitä näet – 2.50
Afrodite – 2.49
Elä kanssani kesät ja talvet – 3.03